La comunidad

La comunidad (La komunumo) estas trilera hispana filmo de nigra komedio de la jaro 2000 reĝisorita de Álex de la Iglesia kaj stelulita de Carmen Maura, inter multaj aliaj unuarangaj geaktoroj. Iglesia, Álex de la; Antuña, Eduardo; Asquerino, María; Bonilla, Jesús (29a de septembro 2000), La comunidad, Antena 3 Televisión, Lolafilms, Vía Digital, Konsultita la 2an de oktobro 2020.  Ĝi ricevis diversajn premiojn kaj nomumojn.

 Intrigo 

Julia (Carmen Maura) estas malsukcesa en la vivo virino laboranta por prinemoveblaĵa vendentrepreno. Ŝi estas edziniĝinta al Ricardo (Jesús Bonilla), same negativa kaj mezgrava viro. Julia estas montranta loĝejon, kaj en serio de hazardoj kaj likaĵo plafona el supra etaĝo, ŝi malkovras, ke la solema maljunulo ĵus mortinta inter rubamaso estis malkaŝinta 300 milionojn de pesetoj. Estus facila foriri kunportinta la monon, sed fakte ĝi ne estos tiom facila, ĉar ankaŭ la aliaj loĝantoj (ĉiuj nenormaluloj) deziras ekhavi la monon.

 Geaktoraro kaj roluloj 
 Carmen Maura kiel Julia García
 Eduardo Antuña kiel Charly
 María Asquerino kiel Encarna
 Jesús Bonilla kiel Ricardo
 Marta Fernández Muro kiel Paquita
 Paca Gabaldón kiel Hortensia
 Ane Gabarain kiel Karina
 Sancho Gracia kiel Castro
 Emilio Gutiérrez Caba kiel Emilio
 Kiti Mánver kiel Dolores
 Terele Pávez kiel Ramona
 Roberto Perdomo kiel Oswaldo
 Manuel Tejada kiel Julián Chueca
 Enrique Villén kiel Domínguez
 Eduardo Gómez kiel García
 Antonio de la Torre kiel Quique

 Etoso 
La menciita intrigo disvolviĝas en etoso kun granda populareco tra tri diversaj formatoj: nome bildliteraturo, kino kaj televida serio. Dum la 1960-aj kaj 1970-aj jaroj famiĝis populara bildostrio, nome 13, Rue del Percebe, en la lasta paĝo de komikso, en kiu aperis po unu sceno el ĉiuj dek loĝejoj de loĝejaro, inklude terason, kaj teretaĝajn vendejon kaj pordogardistejon. Tiu formato estis uzita por la filmo "La comunidad". Poste sama strukturo ripetiĝis en la televida serio Aquí no hay quien viva (Ĉi tie neniu povas vivi), populara dum la 2000-aj jaroj, fakte premierita en 2003, tri jarojn post la publikigo de "La comunidad".

 Referencoj 



Kategorio:Hispanaj filmoj
Kategorio:Misteraj filmoj
Kategorio:Filmoj aperintaj en 2000
Kategorio:Nigra humuro